CELEX: 62007CA0085
Language: el
Date: 2007-12-18 00:00:00
Title: Υπόθεση C-85/07: Απόφαση του Δικαστηρίου (όγδοο τμήμα) της 18ης Δεκεμβρίου 2007 — Επιτροπή των Ευρωπαϊκών Κοινοτήτων κατά Ιταλικής Δημοκρατίας (Παράβαση κράτους μέλους — Οδηγία 2000/60/ΕΚ — Άρθρα 5, παράγραφος 1, και 15, παράγραφος 2 — Κοινοτική πολιτική στον τομέα των υδάτων — Περιοχή λεκάνης απορροής ποταμού — Συνοπτική έκθεση και αναλύσεις — Κοινοποίηση — Απουσία)

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/25
            
         Απόφαση του Δικαστηρίου (όγδοο τμήμα) της 18ης Δεκεμβρίου 2007 — Επιτροπή των Ευρωπαϊκών Κοινοτήτων κατά Ιταλικής Δημοκρατίας
   (Υπόθεση C-85/07) (1)
   
   (Παράβαση κράτους μέλους - Οδηγία 2000/60/ΕΚ - Άρθρα 5, παράγραφος 1, και 15, παράγραφος 2 - Κοινοτική πολιτική στον τομέα των υδάτων - Περιοχή λεκάνης απορροής ποταμού - Συνοπτική έκθεση και αναλύσεις - Κοινοποίηση - Απουσία)
   (2008/C 51/41)
   Γλώσσα διαδικασίας: η ιταλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: S. Pardo Quintillán και D. Recchia)
   
      Καθής: Ιταλική Δημοκρατία (εκπρόσωποι: M. I. Braguglia, επικουρούμενος από τον M. G. Fiengo, δικηγόρο)
   Αντικείμενο της υποθέσεως
   Παράβαση κράτους μέλους — Παράβαση των άρθρων 5, παράγραφος 1, και 15, παράγραφος 2, της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων (ΕΕ L 327, σ. 1) — Μη υποβολή των συνοπτικών εκθέσεων επί των απαιτουμένων δυνάμει του άρθρου 5 αναλύσεων όσον αφορά ορισμένες περιοχές λεκάνης απορροής ποταμού — Μη πραγματοποίηση των προβλεπομένων από το άρθρο 5, παράγραφος 1, της οδηγίας αναλύσεων και μελετών
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Όσον αφορά την πιλοτική περιοχή λεκάνης απορροής ποταμού του Serchio και ένα τμήμα των περιοχών λεκάνης απορροής ποταμού των ανατολικών Άλπεων καθώς και των βορείων, κεντρικών και νοτίων Απεννίνων, η Ιταλική Δημοκρατία, μη υποβάλλοντας συνοπτική έκθεση επί των αναλύσεων που απαιτούνται δυνάμει του άρθρου 5, παράγραφος 1, της οδηγίας 2000/60/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων, όπως προβλέπει το άρθρο 15, παράγραφος 2, της οδηγίας αυτής, και μη πραγματοποιώντας τις αναλύσεις και τη μελέτη που προβλέπονται στο άρθρο 5, παράγραφος 1, της οδηγίας αυτής, παρέβη τις υποχρεώσεις που υπέχει από τα άρθρα 5, παράγραφος 1, και 15, παράγραφος 2, της εν λόγω οδηγίας.
            
         
               2)
            
            
               Καταδικάζει την Ιταλική Δημοκρατία στα δικαστικά έξοδα.
            
         
      (1)  ΕΕ C 95 της 28.4.2007.